Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maribel García Malo andreak egindako galderaren erantzuna, Foru Diputazioak emana, bizitza Independenteko Bulegoak 2017an egindako esku-hartzeei buruzkoa. Galdera 2018ko martxoaren 9ko 30. Nafarroako Parlamentuko Aldizkari Ofizialean argitaratu zen.
Iruñean, 2018ko apirilaren 4an
Lehendakaria: Ainhoa Aznárez Igarza
ERANTZUNA
Unión del Pueblo Navarro parlamentu-taldeari atxikitako foru parlamentari Maribel García Malo andreak galdera egin du (9-18/PES-00060) Bizitza Independenteko Bulegoak 2017an egindako esku-hartzeei buruz. Hona Nafarroako Gobernuko Eskubide Sozialetako kontseilariaren erantzuna:
Bizitza Independenteko Bulegoak, kontratu bidez COCEMFE Nafarroak kudeatzen duenak, honako esku-hartze hauek egin ditu 2017an.
(A) Bizitza Independentearen banakako proiektua prestatzeko prozesuan informazioaren, aholkularitzaren eta akonpainamenduaren arloko 132 jarduketa, guztira: terapia okupazionalaren eremuko 30 jarduketa eta akonpainamenduko eta informazioko 102 jarduketa.
(B) Laguntzaile pertsonalen lan-poltsa kudeatzea; datu basean, 300 profil profesional daude.
– Laguntzaile pertsonala izateko 104 izangairen gaitasunen eta gaurkotzearen profila jaso eta zehaztea.
– Laguntzaile pertsonalaren 14 bilaketa- eta hautatze-prozesu.
(C) Laguntza pertsonalaren zerbitzuaren jarraipena eta gainbegiratzea: 23 laguntzaile pertsonal aritu dira, modu jarraitu eta egonkorrean, eta 9 laguntzaile aritu dira ustekabeko egoerei aurre egiten.
(D) Bizitza independentearen arloko ezagutaraztea, sentsibilizazioa eta prestakuntza.
– Sektoreko entitateekiko eta herritarrekiko ezagutarazte- eta sentsibilizazio-jarduerak, 30 orduko iraupenarekin.
– Prestakuntza-jarduerak, 30 orduko gehieneko iraupenarekin.
– Nafarroak bizitza independentearen lantaldeko batzorde mistoarekin 18 bilera egin dira.
Hori guztia jakinarazten dizut Nafarroako Parlamentuko Erregelamenduaren 194. artikulua betez.
Iruñean, 2018ko martxoaren 28an.

